text: Lastbil presset i grøften på motorvej
  15 januar 2019 kl. 12.00
  En lastbil fuld af træflis væltede ned i grøften, da den kørte ind på E45 ved Rødekro, fordi de andre trafikanter ikke ville give plads til den.
  En lastbil fuld af flis væltede tirsdag formiddag, da den ville køre ind på motorvejen ved afkørsel 70 ved Rødekro.
  Da de andre bilister ikke trak ud i andet spor, og dermed gav plads til lastbilen, måtte chaufføren trække ud i nødsporet og endte i grøften.
  Der er ikke sket personskade, og trafikken er i forbindelse med tømning af flis tirsdag kort før klokken 14 påvirket af uheldet, oplyser vagtchefen ved Syd- og Sønderjyllands politi på twitter. Arbejdet med at fjerne flis og lastbil forventes først afsluttet i løbet af tirsdag aften.
  Sønderjyske motorvej. Opdatering på hændelsen. Man er ved at tømme lastbilen for flis. Det giver lidt udfordringer i 1. vognbane, men trafikken glider. Vær opmærksom og tag hensyn. Bjergning vil ske senere i dag. Vagtchefen #politidk pic.twitter.com/8FYvSAmKRp
  
  